Document ID: 31984L0415

Title and Content:
***** ΠΕΜΠΤΗ ΟΔΗΓΙΑ ΤΗΣ ΕΠΙΤΡΟΠΗΣ της 18ης Ιουλίου 1984 για την προσαρμογή στην τεχνική πρόοδο των παραρτημάτων ΙΙ, ΙΙΙ, IV, V και VI της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (84/415/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1) όπως τροποποιήθηκε τελευταία από την οδηγία 83/574/ΕΟΚ (2), και ιδίως το άρθρο 8 παράγραφος 2, Εκτιμώντας: ότι για τη διασφάλιση της δημόσιας υγείας πρέπει να απαγορευτεί η χρήση του αριστολοχικού οξέος (οξυ 8-μεθοξυ-3,4-μεθυλενοδιοξυ-10-νιτροφαινανθρενο-1-καρβοξυλικο οξυ) και των αλάτων του, καθώς και όλων των ειδών Veratrum στα καλλυντικα προϊοντα· ότι βάσει των τελευταίων επιστημονικών και τεχνικών ερευνών, είναι δυνατό να επιτραπεί υπό ορισμένους όρους και περιορισμούς η χρήση του οξυγονούχου ύδατος στα παρασκευάσματα για την περιποίηση του δέρματος και στα παρασκευάσματα για τη σκλήρυνση των ονύχων, η χρήση της υδροκινόνης σαν μέσο για την τοπική λεύκανση του δέρματος, η χρήση της υδροφθορικής νικομεθανόλης στα προϊόντα υγιεινής του στόματος και ότι η χρήση του νιτρικού αργύρου για τη χρώση των βλεφαρίδων και των φρυδιών είναι δυνατόν να γίνει οριστικά αποδεκτή· ότι ο μονογλυκερινικός εστέρας του παρα-αμινο-βενζοϊκού οξέος είναι ένα φίλτρο της υπεριώδους ακτινοβολίας που περιλαμβάνεται στο παράρτημα VII - 2ο μέρος - αριθ. 4 και λόγω αυτού μπορεί να διαγραφεί από το παράρτημα IV - 1ο μέρος - αριθ. 2, της οδηγίας 76/768/ΕΟΚ· ότι τα συντηρητικά 56 και 57 που αναγράφονται στο δεύτερο μέρος του παραρτήματος VI της οδηγίας 76/768/ΕΟΚ προστίθενται στα καλλυντικά προϊόντα και για άλλους ειδικούς σκοπούς· ότι τα μέτρα που προβλέπονται από την παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των καλλυντικών προϊόντων, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Η οδηγία 76/768/ΕΟΚ τροποποιείται ως εξής: 1. Στο παράρτημα ΙΙ: - ο αριθμός 333 αντικαθίσταται από: «333. Veratrum Spp. και τα παρασκευάσματά τους», - προστίθεται ο αριθμός: «365. Αριστολοχικό οξύ και τα άλατά του». 2. Στο παράρτημα ΙΙΙ, πρώτο μέρος: - οι αριθμοί 12 και 14 τροποποιούνται ως εξής: 1.2.3.4.5.6 // // // // // // // α // β // γ // δ // ε // ζ // // // // // // // 12 // Οξυγονούχο ύδωρ // α) Παρασκευάσματα για την περιποίηση των μαλλιών β) Παρασκευάσματα για την περιποίηση του δέρματος γ) Παρασκευάσματα για τη σκλήρυνση των ονύχων // 12 % Η2Ο2 (40 όγκων) 4 % Η2Ο2 2 % Η2Ο2 // // α) β) γ) Περιέχει οξυγονούχο ύδωρ. Να αποφεύγεται η επαφή της ουσίας αυτής με τα μάτια Να ξεπλένονται αμέσως τα μάτια αν το προϊόν έλθει σε επαφή με αυτά // // // // // // // 14 // Υδροκινόνη (1) // α) Οξειδωτική χρωστική για τη βαφή των μαλλιών: // 2 % // // α) // // // 1. Γενική χρήση // // // 1. Να μη χρησιμοποιείται για τη χρώση των βλεφαρίδων και φρυδιών Να ξεπλένονται αμέσως τα μάτια αν το προϊόν έλθει σε επαφή με αυτά. Περιέχει υδροκινόνη // // // 2. Επαγγελματική χρήση // // // 2. Μόνο για τους επαγγελματίες Περιέχει υδροκινόνη Να ξεπλένονται αμέσως τα μάτια αν το προϊόν έλθει σε επαφή με αυτά // // Υδροκινόνη // β) Μέσο τοπικής λευκάνσεως του δέρματος // 2 % // // β) - Περιέχει υδροκινόνη - Να αποφεύγεται κάθε επαφή με τα μάτια - Να χρησιμοποιείται μόνο σε μικρές επιφάνειες - Η χρήση να διακόπτεται σε περίπτωση ερεθισμού - Να μη χρησιμοποιείται σε παιδιά κάτω των 12 ετών // // // // // // - προστίθενται οι ακόλουθοι αριθμοί: 1.2.3.4.5.6 // // // // // // // α // β // γ // δ // ε // ζ // // // // // // // 47 // Υδροφθορική νικομεθανόλη // Προϊόντα υγιεινής του στόματος // 0,15 % Υπολογιζόμενο σε F Σε περίπτωση μίγματος με άλλες φθοριούχες ενώσεις επιτρεπόμενες βάσει του παραρτήματος αυτού, η μέγιστη συγκέντρωση σε F παραμένει επίσης 0,15 % // // Περιέχει υδροφθορική νικομεθανόλη // // // // // // // 48 // Νιτρικός άργυρος // Μόνο για προϊόντα που προορίζονται για τη χρώση των βλεφαρίδων και φρυδιών // 4 % // // - Περιέχει νιτρικό άργυρο - Να ξεπλένονται αμέσως τα μάτια αν το προϊόν έλθει σε επαφή με αυτά // // // // // // 3. Στο παράρτημα IV, μέρος πρώτο, οι αριθμοί 2 και 6 διαγράφονται. 4. Στο παράρτημα V, ο αριθμός 11 διαγράφεται. 5. Στο παράρτημα VI, μέρος δεύτερο, το σύμβολο (*) προστίθεται στη στήλη β) μετά την ονομασία των ουσιών που φέρουν τους αριθμούς 56 και 57. Άρθρο 2 Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο στις 31 Δεκεμβρίου 1985. Ενημερώνουν αμέσως την Επιτροπή. Άρθρο 3 Η παρούσα οδηγία απευθύνεται στα κράτη μέλη. Βρυξέλλες, 18 Ιουλίου 1984.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 3810
4415
1362
3798
525

EuroVoc IDs (Expanded): 3810
4415
1362
3798
525

Dataset Source: meu

Split: train